
Правен режим на трансплантацията - видове 


1. Трансплантация приживе 
1.1. Предмет на вземане 
а) тъкани и клетки 


- правилото: няма изисквания и ограничения относно вида на вземаните тъкани и 
клетки. При това положение критериите са възможността на трансплантация и 
здравословното състояние на донора; 

- изключение: хемопоетични стволови клетки и костен мозък - при спазване на 
определени изисквания (чл. 27а ЗТОТК); 


0) органи 


- единствено: един от чифтните органи или част от самовъзстановяващ се орган (чл. 25 
ЗТОТК) и то 

след предварително установяване, че органът, съответно неговата част, които се вземат, 
и оставащият орган, съответно неговата част, имат напълно запазена функция; 

след предварително извършване на необходимите изследвания за изключване на 
възможността за предаване на инфекции и за установяване на биологична съвместимост 
между донора и потенциалния реципиент. 


1.2. Изисквания 
а) кой може да бъде донор: 


+ общи изисквания: 

вземането не представлява опасност за живота на донора, 

лицето да не е поставено под запрещение, независимо от формата на запрещението (чл. 
24, ал. 6 ЗТОТК); 

получено е нотариално заверено писмено съгласие от донора, след като предварително 
са му обяснени на достъпен език рисковете, които поема, 


- специални изисквания при донор под 18 години (чл. 27 ЗТОТК): 

трансплантацията трябва да е предназначена за родител, съпруг, брат или сестра, син 
или дъщеря (изключени са роднините по права линия от втора и по-голяма степен, както и 
роднините по съребрена линия, извън братята и сестрите. Няма да е изпълнено това условие 
ако е извършено припознаване, но то е било оспорено или не е изтекъл тримесечният срок за 
оспорване по чл. 66, ал. | СК); 

не е налице подходящ донор над 18-годишна възраст (който отговаря на общите 
изисквания по чл. 26, ал. | ЗТОТК); 

трансплантацията е животоспасяващо лечение (не е посочено от кого се преценява това, 
от което следва, че това трябва да е лекарският екип, извършващ вземането. Струва ми се 
обаче, че трябва да намери приложение принципът за безпристрастност, като преценката 
дали лечението е животоспасяваща трябва да се взема от Етичната комисия по 

трансплантация, а не от лекар, който е ангажиран със здравето на конкретен пациент); 

реципиентът е включен в служебния регистър на ИАТ (общо изискване за всяка 
трансплантация); 

издадено е разрешение от Етичната комисия по трансплантация (извършва преценка за 
наличието на предвидените в закона предпоставки, но може да откаже издаването на 
разрешение и въз основа на етични съображения и аргументи, извън тези, посочени в закона). 

дадено е нотариално заверено съгласие на родителите, настойника или попечителя на 
донора (отново компетентен е нотариусът по местонахождението на лечебното заведение, в 
което се извършва вземането); 


- специални изисквания при донор на органи и тъкани (чл. 26 ЗТОТК): 

лице, което е съпруг или роднина на реципиента по права линия или по съребрена 
линия до четвърта степен, включително при родство, възникнало въз основа на осиновяване 
(чл. 26, ал. 1 ЗТОТК). ЗТОТК допуска трансплантация от жив донор не само между 
осиновителя и осиновявания, но и между осиновителя и низходящите на осиновения (при 
непълно осиновяване), съответно - между осиновителя и неговите роднини по произход и 
осиновявания и неговите низходящи. Законът въвежда допълнително изискване, когато 
реципиент е осиновителят. В този случай е необходимо да са изминали не по-малко от три 
години от допускане на осиновяването, което се доказва с влязлото в сила съдебно решение 
за осиновяването. Струва ми се, че същото изискване трябва да важи и в случаите, когато 
реципиент е роднина по произход на осиновителя; 

лице, което фактически съжителства с реципиента без сключен граждански брак в 
продължение на повече от две години и за това са налице безспорни доказателства (като 
доказателство може да бъде представен например акт за сключен църковен брак, придружен 
със свидетелски показания за осъществяване на реално фактическо съжителстване) - по 
изключение с разрешение на Етичната комисия по трансплантация; 

лице, което е биологичен родител на реципиента и не го е припознал по установения от 
закона ред (също трябва да бъде доказано, включително чрез назначаването на медицинска 
експертиза. В тази хипотеза не попада донорът при асистирана репродукция, който макар и 
да е генетичен родител, никога не е вземал решение за възпроизводство и създаване на 
поколение) - по изключение с разрешение на Етичната комисия по трансплантация; 


- специални изисквания при донор на хемопоетични стволови клетки и костен мозък 
(чл. 27а ЗТОТК): 

от всяко дееспособно лице, независимо от родствената му връзка с реципиента, след 
получаване на неговото писмено информирано съгласие. 

от непълнолетно лице: след получаване на писмено информирано съгласие от лицето и 
от двамата родители или от попечителя, както и след получаване на разрешение от Етичната 
комисия по трансплантация; 

от малолетно лице: при трансплантация на костен мозък - само при наличие на 
родствена връзка с реципиента, след получаване на писмено информирано съгласие от 
двамата родители или настойници и след получаване на разрешение от Етичната комисия по 
трансплантация; при трансплантация на хемопоетични стволови клетки - независимо от 
родствената му връзка с реципиента, след получаване на писмено информирано съгласие от 
двамата родители или настойници). 


- изисквания при вземане на амниотична тъкан, тъкани и клетки от пъпна връв и 
плацента (чл. 28 ЗТОТК): 

след получаване на информирано съгласие от бременната или родилката 


- изисквания при вземане на ембрионални органи, тъкани и соматични, плацентни и 
амниотични клетки от абортиран плод (чл. 30 ЗТОТК): 
след получаване на информирано съгласие от жената, която е абортирала плода. 


0) информирано съгласие: 


- форма: писмено с нотариална заверка на подписа. Нотариалната заверка на съгласието 
се извършва от нотариус, в чийто район на действие се намира лечебното заведение, което ще 
извърши вземането на органи, тъкани и/или клетки (чл. 24, ал. | иал. 2 ЗТОТК); 


- оттегляемост: донорът може да оттегли даденото съгласие по всяко време, преди да е 
извършено вземането на органи, тъкани и клетки (чл. 24, ал. 4 ЗТОТК). Лично даденото 
съгласие не може да бъде оттеглено от здравен представител след прилагането спрямо лицето 
на мерки за анестезия; 


- съдържание на предоставяната информацията: посочване на правата на донора, на 
медицинските процедури и на предприетите от лечебното заведение мерки за безопасност; 


- субект на задължението за предоставяне на информацията: лекар, който не е включен 
в екипа, извършващ вземане или присажда (чл. 24, ал. 3 ЗТОТК). 


- при уредбата на съгласието на родителите за извършване на вземане ЗТОТК е въвел 
някои новости в сравнение с заместващото информирано съгласие за лечение по 33: 

необходимо е съгласието и на двамата родители, освен ако единият от тях не е лишен от 
родителски права (чл. 27, ал. 2 ЗТОТК, чл. 27а, ал. 2, ал. Зиал. 5 ЗТОТК); 

съгласието на родителите или настойниците на малолетното лице трябва да 
представлява предполагаемата воля на малолетното лице (чл. 27а, ал. 4 ЗТОТК); 

облекчена форма за съгласието на родителите при вземане на хемопоетични стволови 
клетки и костен мозък: достатъчно е съгласието да е писмено, без да е необходима 
нотариална заверка на подписа на родителите, каквато се изисква при съгласието за 
донорство в общия случай по чл. 24 ЗТОТК и при съгласието на родителите при донорство на 
лице под 18 годишна възраст по чл. 27, ал. 2 ЗТОТК; 

съгласието може да бъде оттеглено по всяко време от всеки един от родителите 
самостоятелно, без да е необходимо волеизяление на другия родител (чл. 27а, ал. 6 ЗТОТК). 
Оттеглянето на съгласието дори на единия родител ще противоречи на изискването за 
получаване на съгласие и от двамата родители; 


2. Послесмъртна трансплантация 

2.1. Предпоставки 

а) установяване на смъртта (чл. 18 ЗТОТК) 

- смъртта е установена въз основа на медицинските критерии и ред, определени с 


Наредба Хе 14 от 15 април 2004 г. за медицинските критерии и реда на установяване на смърт 
- Наредба Хо 14/2004. Лекари, установяващи смъртта при необратимо спиране на всички 

функции на главния мозък и налична сърдечна дейност, не могат да участват в състава на 
екипи, извършващи вземане и присаждане на органи. 


0) установяване на изразената приживе воля на починалото лице (чл. 19, ал. 1-3 ЗТОТК) 


- не се допуска вземане на органи, тъкани и клетки за присаждане, ако лицето приживе 
е изразило писмено несъгласие за това по предвидения от ЗТОТК ред. Изразеното по друг 
начин несъгласие е правно ирелевантно; 

- не се допуска вземане на органи, тъкани и клетки от труп на лице под 18-годишна 
възраст или на поставено под запрещение лице, освен с писменото съгласие на неговите 
родители, настойник или попечител. Отново необходимо е съгласието и на двамата родители, 
като препоръчително би било включването на допълнително изречение в разпоредбата на чл. 
19, ал. 2 ЗТОТК, аналогично на това по чл. 27а, ал. 4 ЗТОТК - изразеното от родителите 
съгласие трябва да отговаря на предполагаемата воля на починалото им дете; 

- не се допуска вземане на органи, тъкани и клетки за присаждане от труп на лице с 
неустановена самоличност, тъй като не може да се установи каква е била волята му; 


в) предимство на съдебномедицинската експертиза (чл. 19, ал. 1-3 ЗТОТК): 


- ако трупът подлежи на съдебномедицинска експертиза, вземането на органи, тъкани и 
клетки от него се извършва след писмено разрешение на съдебномедицински експерт, който 
не участва в дейности по трансплантация. Публичноправният интерес от осъществяване на 
отговарящо на действителността правосъдие надделява над интереса на конкретния 
реципиент. 


2.2. Установяване на волята 
а) изразено приживе несъгласие от починалото лице (чл. 20 ЗТОТК): 


- субект на правото: всеки дееспособен български гражданин, както и чужденец, 
дългосрочно пребиваващ в Република България; 

- съдържание на несъгласието: изразеното несъгласие може да се отнася до определени 
или всички органи, тъкани и клетки, както и до вземането им за други лечебни, 
диагностични, научномедицински, учебни и преподавателски цели; 

- форма на несъгласието: изразява се писмено пред общопрактикуващия лекар чрез 
подписване на декларация, утвърдена от министъра на здравеопазването по предложение на 
ИАТ. Общопрактикуващият лекар е длъжен да впише незабавно изразеното несъгласие в 
здравноосигурителната книжка на лицето и в срок до 7 дни да информира писмено директора 
на съответния регионален център по здравеопазване. Лица, които са с прекъснати 
здравноосигурителни права, не са здравноосигурени или не са избрали общопрактикуващ 
лекар, подават декларация в два екземпляра в общината по постоянен адрес, като единият 
екземпляр се дава на лицето, изразило несъгласие, а другият се изпраща до ИАТ в срок до 7 
дни от подаването Й. 

- вписване на несъгласието: изразеното писмено несъгласие се вписва в служебния 
регистър на ИАТ в срок до три дни от получаването на съобщението за извършването му; 


0) изразено след смъртта несъгласие на близките на починалото лице: 

- задължение за съобщаване за предстоящото вземане на органи, тъкани или клетки на 
определени от закона близки на починалия: съпруг или родител; дете; брат или сестра. 
Съобщаването се извършва от лекар, участвал в медицинското обслужване на починалото 
лице (чл. 3 от Наредба Хе 12 от 4 април 2007 г. за реда за установяване и удостоверяване на 
обстоятелствата, при които може да се извърши вземане на органи, тъкани и клетки от 
починало лице - Наредба Хе 12/2007). Съобщаването трябва да стане в последователността, 
дадена от чл. 21, ал. 1, т. 3 ЗТОТК - наличието на лица от предходната буква изключва 
задължението за уведомяване на лица от последващите букви; 

- към вземане може да се пристъпи само ако липсва представен писмен отказ в разумно 
кратък срок от посочените лица. Разумно краткият срок се определя от лекаря, който 
извършва съобщаването, чрез попълване на протокол по образец и се посочва в съобщението 
до близките. Продължителността му се определя от вида на органа, тъканта или клетките, 
които ще се вземат и периода от време, през който те могат да запазят годността си за 
трансплантация; 


Нормативни актове: 


Закона за кръвта, кръводаряването и кръвопреливането - ЗККК 

Закона за медицинските изделия - ЗМИ 

Наредба Хе 7 от 5 март 2007 г. за изискванията към квалификацията и здравословното 
състояние на лицата, които извършват вземане, експертиза, обработка, преработка, 
етикетиране и съхраняване на тъкани и клетки - Наредба Хе 7/2007 

Наредба Хе 12 от 15 април 2004 г. за условията и реда за предоставяне на органи, тъкани 
и клетки, които не могат да се използват за трансплантация по медицински причини, за други 
лечебни, диагностични и научно-медицински цели - Наредба Хе 12/2004 

Наредба Жо 12 от 4 април 2007 г. за реда за установяване и удостоверяване на 
обстоятелствата, при които може да се извърши вземане на органи, тъкани и клетки от 
починало лице - Наредба Хе 12/2007 

Наредба Хе 14 от 15 април 2004 г. за медицинските критерии и реда на установяване на 
смърт - Наредба Хе 14/2004 

Наредба Хе 17 от 27 май 2004 г. за условията и реда за включване на лица, нуждаещи се 
от присаждане на органи, в служебния регистър на изпълнителната агенция по 
трансплантация и за подбор на конкретен реципиент на орган, тъкан или клетки - Наредба Хо 
17/2004 

Наредба Хе 22 от 3 май 2007 г. за условията и реда за регистриране и отчитане на 
дейностите по експертиза, вземане, присаждане, обработка, преработка, съхраняване и 
етикетиране на органи, тъкани и клетки и за изготвяне на ежегодни отчети от лечебните 
заведения - Наредба Хе 22/2007 

Наредба Хе 28 от 20 юни 2007 г. за дейности по асистирана репродукция - Наредба Хо 
28/2007 


